Tittelen henspiller på målet for turen, som går fra Lindesnes til Nordkapp på 71° nord. På veien skal deltakerne kjempe seg gjennom vakker, men til tider meget krevende og farlig natur. På hver etappe har de tidsfrister som skal overholdes for at oppdragene skal godkjennes, og belønning mottas. De får prøve sin fysiske og ikke minst sin psykiske styrke på veien mot nord. Flere ganger har deltagere trukket seg fra oppdrag de selv mente var for tøft for dem.